ΚΑΝΟΝΙΣΜΟΣ (ΕΚ) αριθ. 854/97 ΤΗΣ ΕΠΙΤΡΟΠΗΣ της 13ης Μαΐου 1997 για τροποποίηση του κανονισμού (ΕΟΚ) αριθ. 3886/92 για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον τομέα του βοείου κρέατος όσον αφορά την πριμοδότηση μεταποίησης των νεαρών μόσχων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 2222/96 (2), και ιδίως το άρθρο 4i παράγραφος 5,
Εκτιμώντας:
ότι το άρθρο 49 παράγραφος 4 του κανονισμού (ΕΟΚ) αριθ. 3886/92 της Επιτροπής, της 23ης Δεκεμβρίου 1992, για τον καθορισμό των λεπτομερειών εφαρμογής όσον αφορά τα καθεστώτα επιδοτήσεων που προβλέπονται στον κανονισμό (ΕΟΚ) αριθ. 805/68 του Συμβουλίου για την κοινή οργάνωση αγοράς στον τομέα του βοείου κρέατος και την κατάργηση των κανονισμών (ΕΟΚ) αριθ. 1244/82 και (ΕΟΚ) 714/89 (3), όπως τροποποιήθηκε τελευταία από τον κανονισμό (ΕΚ) αριθ. 616/97 (4), καθορίζει την επιδότηση μεταποίησης 7 ότι, για τον καθορισμό της, πρέπει να ληφθούν υπόψη οι διαφορές των τιμών που διαπιστώθηκαν πραγματικά στην αγορά 7 ότι, συναρτήσει των σημερινών τιμών, δικαιολογείται να προβούμε σε προσαρμογή της εν λόγω επιδότησης 7 ότι, γι' αυτό, πρέπει να τροποποιηθεί ο κανονισμός (ΕΟΚ) αριθ. 3886/92 7
ότι, ωστόσο, η αναθεώρηση αυτή είναι δυνατόν να αναθεωρηθεί συναρτήσει του στόχου να είναι δυνατή η απόσυρση ικανοποιητικού αριθμού μόσχων συναρτήσει των αναγκών της αγοράς 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 49 παράγραφος 4 του κανονισμού (ΕΟΚ) αριθ. 3886/92 αντικαθίσταται από το ακόλουθο κείμενο:
«4. Η επιδότηση ανά επιλέξιμο μόσχο καθορίζεται σε:
- 115 Ecu ανά μόσχο γαλακτοπαραγωγικής φυλής
και
- 145 Ecu ανά μόσχο που δεν ανήκει στις γαλακτοπαραγωγικές φυλές.»
Άρθρο 2
Ο παρών κανονισμός αρχίζει να ισχύει την πρώτη Δευτέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαΐου 1997.